Surxon (futbol klubi). Surxon futbol klubi – Surxondaryo viloyatining maʼmuriy markazi hisoblangan Termiz shahridagi oʻzbek futbol klubi. Tarixi. Termiz shahridagi futbol klubi 1968-yilda „Chegarachi“ nomi bilan tashkil etilgan. Termiz klubi oʻzining ilk yillaridayoq Oʻzbekiston SSR chempionati va Kubogida qatnashgan. Keyingi yillarda, Sovet Ittifoqi parchalangunga qadar, Ikkinchi va quyi Ligada oʻynagan. 1969-yilda „Avtomobilchi“ (Termiz) jamoasi Oʻrta Osiyo zonasida SSSR chempionatining „ B“ toifasida debyut qildi. 1970-yilda, SSSR futbol ligalarining navbatdagi qayta tashkil etilishidan soʻng, klub SSSR chempionatining Ikkinchi quyi ligasiga tushib ketdi, ammo 1971-yilda SSSR chempionati ikkinchi ligasining yangi tashkil etilgan 5-chi zonasiga qaytdi. 1974-yilda klub „Spartak“ (Termiz) nomi bilan oʻynagan boʻlsa, keyingi yili oʻzining avvalgi nomiga qaytdi. 1979-yilda klub SSSR kubogi uchun qur’a tashlash marosimida ishtirok etdi. 1984-yilda klub nomini „Surxon“ (Termiz) deb oʻzgartirdi. Jamoa 1991-yilgacha Ikkinchi ligada oʻynagan. SSSR Kubogida ham ishtirok etgan (eng yaxshi yutugʻi – 1985-yilda 1/32 finalga chiqqan). Alohida muvaffaqiyatlarga erishmagan. Sovet davrida 4 marta nomini oʻzgartirishga muvaffaq boʻlgan. 1992-yilda u mamlakatimiz mustaqillikka erishgandan soʻng Oʻzbekiston Oliy ligasi jamoalari oʻrtasidagi chempionatning birinchi qur’a tashlash marosimida debyut qilgan, ammo oxirgi 17-oʻrinni egallab, Birinchi ligaga tushib ketgan. Oradan bir yil oʻtib klub yana Oliy ligaga qaytdi. 1994-yilda oʻz nomini „ASK“ Termiz deb oʻzgartirgan boʻlsa, 1997-yilda avvalgi nomiga qaytgan. 2004-yilda „Surxon“ (Termiz) 23 ochko jamgʻargan boʻlsa-da, OʻFA oliy ligasida qatnashish uchun aʼzolik badalini toʻlamagani uchun turnir jadvalida minus 3 ochko berilib, jarimaga tortildi va yakunda 13-oʻrinda oxirgidan ikkinchi oʻrinni egalladi va Birinchi ligaga tushib ketdi. 2009-yilda jamoa oʻz nomini „Dinamo-Xamkor“ (Termiz) ga oʻzgartirdi, turnir jadvalida 8-oʻrinni egalladi, ammo 2010-yilda klub moliyaviy muammlor tufayli chempionat qu’ra tashlash marosimida ishtirok etmadi. 2011-yilda u Birinchi ligada ishtirok etish uchun „Termiz FK“ nomi bilan qaytdi. 2012-yilda jamoa tarixiy „Surxon“ (Termiz) nomini qaytarib oldi va 2013-yilda Birinchi liganing Gʻarbiy guruhida 10-oʻrinni egallab, Ikkinchi ligaga tushib ketdi. 2018-yilgi mavsumda A Pro-Ligada „Surxon“ 4-oʻrinni egalladi (9 ta klub oʻrtasida). Hozirda mamlakatimizning eng yuqori saviyali va ahamiyatli futbol divizioni boʻlgan Oʻzbekiston Superligasida toʻp surmoqda. 2020-yil mavsum boshida jamoa ramzi, klubi oʻzgardi. 2022-yil boshida Termiz klubi yirik kompaniyalar bilan hamkorlikni eʼlon qildi, ular orasida Eriell Group, Enter Engineering, Surhan Gas Chemical va UDF Management ajralib turadi. Jamoaga Ispaniya chempionatidagi „Getafe“ klubi, shuningdek, Ekvatorial Gvineya terma jamoasidagi faoliyati bilan tanilgan ispaniyalik mutaxassis Lopes Peres, Anxel kelib qoʻshildi. Jamoa nomlari tarixi. 2020-yilgi mavsum oldidan klubning ramzi logosi ham almashtirildi.. 2023—2024-yilgi Oʻzbekiston Superligasi. Oʻzbekiston Superligasini Surxon jamoasi OKMK jamoasini qabul qilgan va 3:1 hisobida magʻlub boʻlgan. 2-tur oʻyinini vohaliklar Andijon futbol klubini qabul qilgan va minimal 1:0 hisobida gʻalaba qozongan. Uchinchi tur oʻyinida Surxon jamoasi poytaxtda Turon jamoasi mehmoni boʻlgan va jamoalar 1:1 hisobida durrang oʻynashgan. Superliganing toʻrtinchi tur bahsida Surxonliklar Buxoro jamoasini qabul qilib ishonchli 2:0 hisobidagi gʻalabaga erishishgan. Beshinchi tur uchrashuvida Voha derbisi boʻlib oʻtdi. Surxon jamoasi Qarshining Nasaf jamoasi bilan kuch sinashdi. Oʻyinda Qarshiliklar 3:2 hisobida gʻalabaga erishgan. Superliganing oltinchi tur bahsida Surxon jamoasi Qizilqum mehmoni boʻlishgav, oʻyin : hisobidagi nursiz durrang bilan yakunlangan. Surxon futbolchilari superliganing yettinchi tur bahsida poytaxtning Bunyodkor jamoasini qabul qilgan va kichik 1:0 hisobida gʻalaba qozonishgan. Superliganing toʻqqizinchi tur bahsida Surxon jamoasi Neftchi klubini qabul qilgan va 2:2 hisobidagi jangovor durrang natija qayd etishgan. Oʻninchi tur bahsida Navbahor klubi mehmoni boʻlgan Surxon jamoasi 1:0 hisobida magʻlubiyatga uchragan. Superliganing oʻn birinchi tur bahsida Metallurg jamoasini qabul qilgan Surxon jamoasi kichik 1:0 hisobida gʻalaba qozongan. Superliganing oʻn ikkinchi turida Surxon klubi poytaxtning Paxtakor klubi mehmoni boʻlishgan, oʻyin soʻngida poytaxt jamoasi 1:0 hisobida gʻalaba qozongan. Oʻn uchinchi tur bahsida Sugʻdiyonani qabul qilgan voha klubi 1:0 hisobida gʻalaba qozongan. 7-iyul kuni Superliganing qoldirilgan sakkizinchi tur bahsi oʻtkazilgan. Bu turda Surxon klubi Olimpik mehmoni boʻlib 1:1 hisobida durrang oʻynagan. Superliganing oʻn toʻrtinchi tur bahsida OKMK jamoasi mehmoni boʻlgan Surxon jamoasi 3:2 hisboda gʻalabani qoʻlga kiritgan. Klub afsonalari. Klub tarixidagi eng yaxshi toʻpurarlari "Eslatma: Maʼlumotlar 2022-yil 5-sentyabrga asoslangan"